Lolland-Falsters Stifts-Tidende, 1842-10-27
Den 13de dennes anmeldte en Arbeidsmands Kone i Kjøbenhavn, at en Pige, hvis Barn hun havde i Pleie, upaatvivleligen havde gjort Forsøg paa at ombringe Barnet ved at indgive det et ætsende Fluidum. Barnet, der er omtrent 7 Maaneder gammelt, havde nemlig været fuldkommen frisk og rask indtil om Morgenen, da dets Moder havde indfundet sig, taget det ud af Vuggen og gaaet med det frem- og tilbage paa Gulvet; men derefter var det pludseligen begyndt at skrige, Læberne vare blevne blege og Fraaden havde staaet det ud af Munden, hvilket imidlertid Moderen ikke havde taget Notice af, men skyndsomst ilet bort efterat have lagt det fra sig paa en i Værelset staaende Seng. Efter hendes Bortgang havde Pleiemoderen strax taget Barnet og bragt det hen til Stadsphysicus, der anordnede de fornødne Midler til dets Helbredelse. Moderen vedgik vel under den foreløbige Undersøgelse, at hun engang havde indgivet Barnet lidt Brændeviin, skjøndt dog blot for at faae det til at sove, men nægtede derimod at have nogensinde givet det andre stærke eller ætsende Fluida, hvilket hun gjentog i de 2de første Forhører ved Politiretten; men i det 3die Forhør tilstod hun endelig, at hun virkelig den omhandlede Morgen havde gjort Forsøg paa at dræbe det med Vitriololie, hvilket hun Dagen i Forveien havde ladet indkjøbe for at afpolere nogle Malmlysestager. – Motivet til sin Forbrydelse har hun angivet at være Trang og Uformuenhed til at udrede de til Barnets Underholdning medgaaende Udgifter. Barnet er vel endnu ikke ganske restitueret, men der er aldeles ingen Fare for dets Liv. (Berl. Tid.) Som Bidrag til at vise, hvor vigtig Seiladsen, igjennem Aggercanalen allerede er og i hvor stærk Progression den er tiltaget, troe vi at følgende statistiske Data ville være af Jnteresse. Den 8de Juni 1835 skete den første Gjennemseiling igjennem Agger canalen, og endnu samme Aar passeredes den af 19 Fartøier. J 1840 ere 391 Skibe med en Drægtighed af 3,823 Commercelæster gaaede igjennem Canalen, og i de 3 sidste Aar ere af denne Vei udførte 88,215 Tdr. Kornvarer, hvoraf i 1841 alene (Rand. Av.) 41,001 3/4 Tdr. J Frederiksborg Amts-Tid. læses Følgende om det i Kronborg Birk forøvede røveriske Jndbrud, Natten mellem den 8de og 9de d. M. omtrent Kl. 11 1/2 kom 2de Mænd ved at gjennembryde, en Dør ind paa en under Ramløse By hørende Udflyttergaard, der eies af Gaardmand Rasmus Nielsen. Bevæbnede saavel med Knipler som Bøsse, truede de med at ville nedskyde Gaardmandens Søn, der var ilet til Hjælp, og mishandlede baade den aldrende Fader og især dennes Kone, der ved et Knivstik saaredes i Armen, Alt for at afpresse disse en Tilstaaelse om, hvor de havde gjemt deres Penge. Paa Folkenes stadige Benægtelse af at eie Penge, opbrøde Tyvene dernæst forskjellige Gjemmer, hvorfra de borttoge noget Dreiel og Lærred, men maatte derpaa, dog efterladende en Hue og en Kniv, skyndsomst flygte, da den ene Datter havde været betænksom og heldig nok til, uagtet en Tredie af Banden holdt Vagt udenfor Gaarden, at undslippe til Byen og derfra havde tilkaldt Hjælp. Vore forskjellige Hjemmelsmænd tilføie den beklagelige Omstændighed, at det endnu ikke er lykkedes Politiet at opdage Gierningsmændene.